stanford-oval/wikipedia huggingface dataset:
Rohkelikko
Rohkelikkoja > Cormac McLaggen

Cormac McLaggen esiintyy ensimmäisen kerran teoksessa Harry Potter ja puoliverinen prinssi, kun hänet kutsutaan Horatius Kuhnusarvion lounaalle. Hän on epämiellyttävä ja kerskaileva poika, joka yrittää epätoivoisesti päästä pitäjäksi Rohkelikon huispausjoukkueen, mutta häviää karsinnassa Ron Weasleylle.
Kun Ron alkoi seurustella Lavender Brownin kanssa, Hermione kutsui kostoksi McLaggenin Kuhnusarvion joulujuhliin, jota hän kuitenkin katui myöhemmin ja livisti tiehensä mistelin alta. McLaggen tunki väkisin huispausjoukkueen pitäjäksi, kun Ron loukkaantuu ja joutuu sairaalaan. McLaggen uhmasi avoimesti joukkueen kapteenin arvovaltaa ainoassa ottelussaan ja lopulta hän möhli niin raskaasti, että Harry sai hänen ryhmystään osuman ja ottelu hävittiin. Myöhemmin McLaggen joutui kuukaudeksi jälki-istuntoon hänen vahingossa oksennettuaan Severus Kalkaroksen kengille syötyään lohikäärmetortun. Seitsemännessä kirjassa McLaggen oli läsnä Tylypahkan pikajunassa kuolonsyöjien hyökättyä junaan etsiessään Harrya ja jossa McLaggen uhkaili, että hänen isänsä saa vielä kuulla tästä. Myöhemmin McLaggen osallistui Tylypahkan taisteluun.
Rohkelikkoja > Eloise Midgen

Eloise Midgen on nuori tyttö joka on lajiteltu Rohkelikkoon (paljastettiin neljännessä elokuvassa). Eloise kärsii pahasta aknesta ja hän yritti kerran kirota aknensa pois, mutta hän onnistui vahingossa irrottamaan oman nenänsä, jonka matami Pomfrey sai kiinnitettyä takaisin hieman vinoon. Elokuvassa Ron oli kerran todennut Seamusille Eloisesta, että jotakin näyttäisi purskahtavan ulos hänestä, mikä ei todellakaan ole joutsen. Hermione oli kerran ehdottanut Ronille, että hänen kannattaisi mennä Eloisen kanssa joulutanssiaisiin, minkä Ron tyrmäsi sanoen haluavansa mennä kauniin tytön kanssa. Viidennessä kirjassa Hermione totesi asettaneensa Albuksen kaartin nimilistaan kirouksen, jonka rinnalla Eloisen akne näyttäisi muutamalta söötiltä kesakolta. Kuudennessa kirjassa Eloisen isä haki hänet pois Tylypahkasta peläten hänen turvallisuuttaan Voldemortin paluun jälkeen. Ei ole tiedossa palasiko Eloise myöhemmin Tylypahkaan.
Rohkelikkoja > Rionach O'Neal

Rionach O'Neal on Rohkelikkoon lajiteltu tyttö, joka on esiintynyt ainoastaan elokuvissa. Neljännessä elokuvassa hän todisti Beauxbatonsin ja Durmstrangin oppilaiden saapumisen Tylypahkaan Kolmivelhoturnajaisiin ja kannatti sekä Cedriciä ja Harrya. Rionach todisti myöhemmin Ronin pyytäneen Fleur Delacouria joulutanssiaisiin ja hän näytti erittäin pettyneeltä. Viidennessä elokuvassa Rionachin nähtiin suutelevan poikaystäväänsä koulun käytävässä, mutta Dolores Pimento erotti heidät toisistaan loitsulla hymyillen ilkeästi. Myöhemmin Rionach liittyi Albuksen kaartin jäseneksi ja harjoitteli erilaisia puolustustaikoja. Kuoleman varjelukset osa 2 -elokuvassa Rionach osallistui Tylypahkan taisteluun ja taisteli kuolonsyöjiä vastaan. Elokuvissa Rionachia esitti Marianne Chase.
Rohkelikkoja > Parvati Patil

| Parvati Patil |
| --- | --- |
Ensiesiintyminen:  Viisasten Kivi
Näyttelijä:  Sitara Shah (Azkabanin vanki) Shefali Chowdhury (Liekehtivä pikari, Feeniksin kilta ja puoliverinen prinssi)
Henkilötiedot
Sukupuoli:  nainen
Hiusten väri:  tummat
Silmien väri:  ruskeat
Tupa:  Rohkelikko
Ammatti:  Koululainen
Lojaalius:  Albuksen kaarti
Parvati Patil kuuluu Rohkelikkoon ja on Harryn luokkatoveri. Parvatilla on identtinen kaksoissisar Padma, joka kuuluu Korpinkynteen. Parvatin paras ystävä on Lavender Brown. Parvati on Harryn seuralainen neljännen kouluvuoden joulutanssiaisissa, ja häntä ja hänen sisartaan sanotaan Tylypahkan noitien ja velhojen koulun kahdeksi kauneimmaksi tytöksi. Rohkelikon pojat ovat revetä kateudesta, kun Harry ja Ron saavat Patilin kaksoset seuralaisikseen joulujuhliin teoksessa Harry Potter ja liekehtivä pikari. Liki muinaisaikaiseen juhlakaapuun pukeutunut Ron toteaa apeahkon vitsikkäästi, että onnistuminen johtui "Eläimellisestä vetovoimasta". Parvati ja Lavender ihailevat suuresti Tylypahkan ennustuksen opettaja Sibylla Punurmiota, sekä myöhemmin toista ennustuksen opettajaa kentauri Firenzeä. Patil osallistui siskonsa kanssa Albuksen kaartiin ja myöhemmin Tylypahkan taisteluun, jossa hän taisteli Traversia vastaan ja kangisti Dolohovin.
Rohkelikkoja > Jimmy Peakes

Jimmy Peakes on nuori poika, joka kuuluu Rohkelikkoon. Kuudennessa kirjassa hänestä tuli Rohkelikon huispausjoukkueen lyöjä yhdessä Ritchie Cooten kanssa. Jimmy aiheutti kerran harjoituksissa Harrylle kananmunan kokoisen kuhmun vahingossa lyötyään ryhmyn Harryn takaraivoon. Jimmy myöhemmin yhdessä Cooten kanssa saivat Harryn kiinni tämän pudottua luudanvarrelta McLaggenin vahingossa osuttua Harryyn ryhmyllä ottelun aikana. Seitsemännessä kirjassa ennen Tylypahkan taistelua McGarmiwa joutui komentamaan Jimmyn lähtemään evakuointiin muiden alaikäisten kanssa, vaikka hän olisi halunnut jäädä taistelemaan. Jimmyn kohtalo jäi avoimeksi taistelun jälkeen, mutta hän oletettavasti selvisi hengissä.
Rohkelikkoja > Demelza Robins

Demelza Robins on Rohkelikkoon kuuluva tyttö. Kuudennessa kirjassa hänestä tuli Rohkelikon huispausjoukkueen jahtaaja. Demelza oli erityisen hyvä väistämään ryhmyjä harjoituksissa ja otteluissa. Eräässä harjoituksissa Ron vahingossa aiheutti Demelzalle nenäverenvuodon ja Harry käytti loitsua lopettaakseen verenvuodon. Demelza oli myös purskahtanut itkuun Ronin huudettua hänelle. Demelza oli myös toimittanut Harrylle Dumbledoren viestit yksityistunneista ja Kalkaroksen viestin, että Harry suorittaa saamansa jälki-istunnon, vaikka olisi saanut kuinka paljon juhlakutsuja, ja että Harryn tulee erotella mädät Fletkumadot tuoreista ilman suojahanskoja. Ei ole tiedossa osallistuiko Demelza Tylypahkan taisteluun.
Rohkelikkoja > Alicia Spinnet

Alicia Spinnet on Rohkelikkoon kuuluva tyttö. Hän on Harrya kaksi vuotta vanhempi ja pelaa Rohkelikon huispausjoukkueessa jahtaajana. Hän on Katie Bellin ja Angelina Johnsonin hyvä ystävä. Spinnet oli huutanut Draco Malfoylle hänen haukuttua Hermionea kuraveriseksi. Myöhemmin eräässä ottelussa kirotun ryhmyn yrittäessä satuttaa Harrya, Spinnett oli ehdottanut ottelun keskeyttämistä mihin Wood ei suostunut. Spinnet osallistui yhdessä Angelinan kanssa Albuksen kaartiin ja myöhemmin Tylypahkan taisteluun.
Rohkelikkoja > Dean Thomas

Dean Thomas on Harry Potterin luokkatoveri ja kuuluu Rohkelikko-tupaan. Deanin paras ystävä on Seamus Finnigan. Dean on jästiperheessä varttunut velho, eikä siis tiedä olevansa velho ennen kuin saa kutsun Tylypahkan noitien ja velhojen kouluun 11-vuotiaana. Kuudentena kouluvuotena hän toimii jonkin aikaa Rohkelikon huispausjoukkueen jahtaajana ja seurustelee Ginny Weasleyn kanssa, mutta he eroavat ja Ginny alkaa seurustella Harryn kanssa. Dean pitää jalkapallosta, ja hänen lempijoukkueensa on West Ham United.
Rowling on kertonut, että Dean on puoliverinen, koska hänen isänsä oli velho, mutta Dean ei tiedä tätä. Hänen isänsä jätti perheensä suojellakseen vaimoaan ja poikaansa. Myöhemmin kuolonsyöjät surmasivat Deanin isän. Nykyään Dean asuu äitinsä ja isäpuolensa kanssa. Dean joutui pakenemaan ennen seitsemättä kouluvuottaan kuolonsyöjien vallattua taikaministeriön ja perustettua jästisyntyisiä vainoavan osaston, koska Dean ei kyennyt todistamaan puoliverisyyttään. Dean vangittiin Harmaaselän johtaman kaappariryhmän toimesta Malfoyn kartanoon, mutta Harry, Ron ja Hermione pelastivat hänet ja muut vangitut. Myöhemmin Dean osallistui Tylypahkan taisteluun ja taisteli Dolohovia ja Traversia ja muita kuolonsyöjiä vastaan.
Rohkelikkoja > Romilda Vane

| Romilda Vane |
| --- | --- |
Ensiesiintyminen:  Harry Potter ja puoliverinen prinssi
Näyttelijä:  Anna Shaffer
Henkilötiedot
Sukupuoli:  Nainen
Tupa:  Rohkelikko
Ammatti:  Koululainen
Romilda Vane on Rohkelikkoon kuuluva tyttö. Hänellä on pitkät mustat hiukset, isot tummat silmät ja vahva leuka. Romilda himoitsee Harrya ja on päättänyt keinolla millä hyvänsä saada tämän omakseen. Yritys ei ala hyvin: ensi tapaamisella Harry karistaa suuriluuloisen tytön seurastaan tylyn yksioikoisesti. Samoin kun tytöt tunkevat mukaan huispausjoukkueen karsintaan, joukkueen kapteeni Harry toteaa yksikantaan ettei moisia hönttejä ole koskaan nähnytkään: kun pitäisi yksinkertaisesti lentää kierros kentän ympäri luudalla, tytöt heti ilmaan noustuaan tarraavat toisiinsa ja alkavat kikattaa hysteerisesti. Harry häätää heidät kentältä eikä ole näkevinäänkään, kun nämä jäävät norkoilemaan katsomoon.
Romilda ystävineen turvautuukin tuota pikaa laittomuuksiin: he ostavat Weasleyn Welhovitseistä lemmenjuomaa saadakseen Harryn. Se on jo sangen vaarallista, koska heti avajaisissa oli varoitettu että kaikki tuosta liikkeestä ostettu tavara olisi ehdottomasti kiellettyä. Temppu onnistuu koska kaksoset lähettävät juomat kosmetiikaksi naamioituina ja eri lähettäjänimellä.
Hermione kuulee Romildan juoruavan asiasta muiden tyttöjen kanssa. Hermione varoittaa Harrya huolimasta mitään syötävää tai juotavaa keneltäkään tytöltä. Niinpä käykin että tuliviskillä ja lemmenjuomalla maustetut suklaanoidankattilakakut, jotka Romilda lahjoittaa Harrylle päätyvät Ronin syömiksi. Tästä seuraa hyvin mutkikas tapahtumakulku, jonka aikana Ron on vähällä kuolla lemmenjuoman vaikutuksen kumoamaan onnistuneen juomamestari Kuhnusarvion tarjoamaan viiniin joka yllättäen onkin myrkytettyä.
Harry ei kuitenkaan ilmianna Romildaa: ankaraakin ankarampi tuvanjohtaja Minerva McGarmiwa olisi hyvin todennäköisesti moisen rikkomuksen johdosta  vienyt kaikki Rohkelikon siihenastiset tupapisteet - ja mitä erityisesti Luihuiset olisivatkaan sanoneet moisesta...
Viimeisen kerran Romilda mainitaan kun Rohkelikko on voittanut huispausmestaruuden: Ginny ja Harry suutelevat tavalla joka kertoo kaikille kaiken - ja Romildan sanotaan olevan sen näköinen kuin hajoaisi kappaleiksi silkasta katkeruudesta.
Rohkelikkoja > Nigel Wolpert

Nigel Wolpert on Rohkelikkoon kuuluva nuori poika, joka esiintyi ainoastaan elokuvissa eikä kirjoissa. Nigel osoitti suurta innostusta Harrya kohtaan. Neljännessä elokuvassa Nigel pyysi Ronia tuomaan hänelle Harry Potterin nimikirjoituksen. Ron suostui jos Nigel tuo hänen postinsa minkä Nigel toi, mutta Ron käski Nigeliä lähtemään sen jälkeen, mistä Nigel pettyi. Nigel kannusti Harrya kolmivelhoturnauksessa ja osallistui joulutanssiaisiin. Viidennessä elokuvassa Nigel liittyi Albuksen kaartiin ja kangisti onnistuneesti Harryn harjoituksena, mistä Harry kehui häntä. Kuudennessa elokuvassa Nigel yritti päästä Harryn huispausjoukkueesseen, mutta ei selvittänyt karsintoja. Nigel myöhemmin todisti Ronin suutelevan Lavenderia, mikä etoi häntä. Nigel oli yksi niistä oppilaista, jotka Dumbledoren kuoleman jälkeen nostivat taikasauvansa ilmaan poistaakseen taivaalla leijuvan Pimeän piirron. Seitsemännessä elokuvassa Nigel oli läsnä Tylypahkan pikajunassa kuolonsyöjien hyökättyä junaan ja myöhemmin hänet nähtiin Tarvehuoneessa hurraamassa Harrylle hänen palattua Tylypahkaan. Nigel osallistui Tylypahkan taisteluun ja taisteli kuolonsyöjiä vastaan. Nigel selvisi taistelusta hengissä ja todisti Harryn voittoa Voldemortista. Nigelin oli alun perin tarkoitus kuolla Tylypahkan taistelussa, mutta käsikirjoitusta muutettiin jälkeenpäin. Nigeliä esitti elokuvissa William Melling.
Rohkelikkoja > Oliver Wood

Oliver Wood opiskeli Tylypahkassa ja kuului Rohkelikko-tupaan. Oliver toimi Rohkelikon huispausjoukkueen pitäjänä ja kapteenina. Hänen johtamassaan viimeisessä pelissä Rohkelikko voittaa Luihuisen ja Huispausmestaruuden. Valmistuttuaan Tylypahkasta hänestä tulee menestyvä huispauspelaaja Rapakon Palloseurassa. Oliver otti myöhemmin osaa Tylypahkan taisteluun.
Rohkelikkoja > Muita rohkelikkoja

Abercrombie, Euan
Coote, Ritchie
Creevey, Dennis
Dumbledore, Albus
Frobisher, Vicky
Granger, Hermione
Hagrid, Rubeus
Hooper, Geoffrey
Towler, Kenneth
Kirke, Andrew
Sloper, Jack
Longbottom, Neville
Lupin, Remus
McGarmiwa, Minerva
Musta, Sirius
Piskuilan, Peter
Potter, Harry
Potter, James
Potter (Evans), Lily
Rohkelikko, Godric
Vauhkomieli, Alastor
Weasley, Arthur
Weasley, Bill
Weasley, Charlie
Weasley, Fred
Weasley, George
Weasley, Ginny
Weasley (Prewett), Molly
Weasley, Percy
Weasley, Ron
James Potter jr.
Muuta

Oxfordin yliopiston Magdalen Collegen Junior Common Room eli opiskelijoiden taukohuone otti nimekseen Gryffindorin eli Rohkelikon 2010.
Naisten Valmiusliitto

| Naisten Valmiusliitto ry |
| --- | --- |
Perustettu:  1997
Toimiala:  maanpuolustus ja kokonaisturvallisuus
Kotipaikka:  Helsinki
Puheenjohtaja:  Paula Risikko
pääsihteeri:  Pia Lindell
Aiheesta muualla
Sivusto
Infobox OKNimi-testi OK: 
Naisten Valmiusliitto puolustusvoimain lippujuhlan päivän paraatissa
Naisten Valmiusliitto ry - Kvinnornas Beredskapsförbund rf (engl. Women’s National Emergency Preparedness Association) on valtakunnallinen yhteistyöjärjestö, joka on perustettu vuonna 1997. Liitto yhdistää 10 eri naisten vapaaehtoista maanpuolustus- ja turvallisuustyötä tekevää jäsenjärjestöä, joissa toimii yhteensä noin 100 000 naista. Naisten Valmiusliittoon kuulutaan aina jäsenjärjestön kautta, liitolla ei ole henkilöjäseniä.
Naisten Valmiusliiton hallituksen puheenjohtajana toimii Paula Risikko. Järjestön pääsihteeri on Pia Lindell.
Naisten Valmiusliitto on Suomen Pelastusalan Keskusjärjestön jäsen sekä Vapaaehtoisen pelastuspalvelun valmiusjärjestö.
Toiminta

Liiton tarkoituksena on parantaa naisten turvallisuuteen ja varautumiseen liittyviä valmiuksia koulutuksen kautta sekä edistää naisten mahdollisuuksia toimia poikkeusoloissa. Sen toiminta ei ole sotilaallista.
Naisten Valmiusliiton päätapahtumia ovat kahdesti vuodessa järjestettävät NASTA-harjoitukset. Liiton toiminnasta pääosa toteutetaan 12 alueneuvottelukunnan kautta. Liiton koulutuksiin voi osallistua vaikkei ole minkään jäsenjärjestön jäsen.
Jäsenjärjestöt

Naisten Valmiusliitto ry:n jäsenjärjestöt:
Finlands svenska Marthaförbund
Maa- ja kotitalousnaisten Keskus
Maanpuolustuskiltojen liitto
Maanpuolustusnaisten Liitto
entinen Suomen Maanpuolustusnaisten Liitto ry
entinen Suomen Naisten Maanpuolustusjärjestö ry
Marttaliitto
Päällystön Naisten Liitto
Reservin Upseerien Naisten Perinneliitto
Sotilaskotiliitto
Suomen Lottaperinneliitto
Suomen Pelastusalan Keskusjärjestö
Rintamanaisten Liitto oli Naisten Valmiusliiton jäsen purkautumiseensa asti 6.3.2013. Rintamanaisten Liitto lakkautettiin tuolloin.
Aiheesta muualla

Naisten Valmiusliitto
Naisten Valmiusliitto Facebookissa
Naisten Valmiusliiton blogi
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Uppslagsverket Finland
Qantas

| Qantas |
| --- | --- |

 IATA: QF  –  ICAO: QFA 
Kutsukoodi:  QANTAS
Toiminimi:  Qantas Airways Limited
Perustettu:  16. marraskuuta 1920
Laivaston koko:  125
Kohteiden määrä:  85
Tunnuslause:  The Spirit of Australia
Solmukohdat:  Brisbanen lentoasema Melbournen lentoasema Sydneyn kansainvälinen lentoasema
Tytäryhtiö(t):  QantasLink Qantas Freight Jetstar Jetconnect Network Aviation Australian airExpress Qantas Holidays Express Ground Handling Qantas Ground Services Q Catering Snap Fresh
Kotipaikka:  Sydney, Australia
Kanta-asiakasohjelma:  Qantas Frequent Flyer
Allianssi:  Oneworld
Avainhenkilö(t):  Richard Goyder (puheenjohtaja)  Alan Joyce (toimitusjohtaja)
Yhtiön sivut:  qantas.com
Qantas Airways Limited (IPA: [ˈkwɒntəs]) (IATA: QF, ICAO: QFA, kutsukoodi: QANTAS) on australialainen lentoyhtiö, joka on perustettu vuonna 1920. Qantas on maailman kolmanneksi vanhin edelleen toiminnassa oleva lentoyhtiö alankomaalaisen KLM:n ja kolumbialaisen Aviancan jälkeen. Qantasin nimi muodostuu akronyyminä sanoista Queensland And Northern Territory Aerial Services Limited. Lentoyhtiön logosta juontuu myös yhtiöstä toisinaan käytetty lempinimi The Flying Kangaroo (suom. "Lentävä kenguru"). Qantasin osake noteerataan pörssissä (ASX: QAN).
Qantas lentää 38 kohteeseen 125 lentokoneen laivastollaan. Yhtiön solmukohtana ja kotilentoasemana toimii Kingsford Smithin kansainvälinen lentoasema Sydneyssä. Yhtiö operoi lentojaan lisäksi Melbournen ja Singaporen lentoasemien kautta. Qantasin päämaja sijaitsee Sydneyssä.lähde?
Qantas on yksi Oneworld-lentoyhtiöallianssin perustajajäsenistä. Saksalainen aikakauslehti Aero International nimesi Qantasin maailman turvallisimmaksi lentoyhtiöksi vuonna 2006. Seuraavina tulevat suomalainen Finnair ja hongkongilainen Cathay Pacific, jotka myös kuuluvat Oneworld-allianssiin. Skytrax-yhtiö nimesi Qantasin toiseksi parhaaksi lentoyhtiöksi maailmassa vuonna 2005 ja 2006. Vuonna 2007 Qantas putosi sijalle viisi, mutta vuonna 2008 nousi sijalle kolme.. Vuonna 2012 saksalainen lento-onnettomuuksia tilastoiva JACDEC (Jet Airliner Crash Data Evaluation Center) rankkasi Qantasin sijalle 13.lähde?
Historia > Alkutaival (1920–1933)

Paul McGuiness, Hudson Fysh, Fergus McMaster ja Arthur Baird perustivat 16. marraskuuta 1920 Wintonissa, Queenslandissa lentoyhtiön nimeltä Queensland and Northern Territory Aerial Services Limited. Tuore lentoyhtiö aloitti lentotoimintansa Avro 504K -konetyypillä, jonka yhtiö osti 1425 Australian punnalla. Koneeseen mahtui lentäjän lisäksi kaksi matkustajaa ja sen matkalentonopeus oli 105 km/h. 84-vuotias Alexander Kennedy oli ensimmäinen Qantasin matkustaja lipulla numero 1. Lentoyhtiö kuljetti matkustajien ohella valtion postia.
Vuosien 1926 ja 1928 välissä Qantas rakensi käyttöönsä yhteensä seitsemän de Havilland DH.50 -konetta ja yhden de Havilland DH.9 -koneen.
Historia > Lentäviä laivoja ja sota (1938–1945)

Vuonna 1934 Qantas Limited ja brittiläinen Imperial Airways (British Airwaysin edeltäjä) sulautuivat uudeksi lentoyhtiöksi, Qantas Empire Airways Limitediksi. Kumpikin osapuoli sai omistukseensa 49 % yhtiöstä. Uusi lentoyhtiö aloitti liikennöinnin joulukuussa 1934 Brisbanen ja Darwinin välillä DH.50 ja DH.61 -kaksitasokoneilla. Qantas Empire Airways aloitti kansainväliset lennot vuoden 1935 toukokuussa reitillä Darwinista Singaporeen uudemmalla konetyypillä, de Havilland DH.86 -koneella.
Heinäkuussa 1938 yhtiö tarjosi lentoja Short S.23 "Empire Flying Boat" -konetyypillä Sydneystä Englannin Southamptoniin kolmesti viikossa. Lento välilaskuineen kesti kaikkiaan yhdeksän päivää.
Ensimmäisen maailmansodan ja sitä seuranneen rauhan aikana Qantasin laivasto lähes puolittui, paitsi muutaman onnettomuuden vuoksi, myös sen vuoksi, että Australian hallitus tarvitsi lentokoneita sodankäyntiin.
Yhtiön toiminta oli jonkin aikaa keskeytyksissä toisen maailmansodan aikaan.
Vuonna 1944 B-24 Liberatoreilla lennettiin Ratmalanasta, Ceylonista (nyk. Sri Lanka) RAF Minneriyan (sotilaslentokenttä Sri Lankassa) kautta meren yli Australiaan Learmonthiin. Myöhemmin reitillä nähtiin myös Avro Lancastrian -konetyyppi.
Qantas Empire Airways tarjosi myös reittejä Adelaiden kautta Learmonthiin, josta lennettiin Ratmalanaan ja edelleen Karachiin. Karacchista jatkettiin Isoon-Britanniaan. Tätä lentoreittiä kutsuttiin nimellä Kangaroo Service (suom. "Kengurupalvelu") ja sitä mainostettiin tunnuslauseella The Order of the Longest Hop (viitaten kengurun loikkaan). Kyseessä oli ensimmäinen reitti, jolla käytettiin kengurulogoa.
Mainonta > Logot

Qantasin käyttämät logot
1944–1947
1947–1968
1968–1984
1984–2007
2007–2016
2016–
Qantas on käyttänyt kengurua logossaan vuodesta 1944 alkaen. Vuonna 1947 logoa päivitettiin, ja vuonna 1984 otettiin käyttöön uudenmallinen, punaiseen kolmioon sijoitettu kenguru. Uusin logo on vuodelta 2007. Logon uudelleen muotoilun syynä oli uusien Airbus A380 -koneiden vaatimat tekniset muutokset peräsimeen maalattavaa logoa varten.
Mainonta > Tunnuslauseet

Yhtiö käyttää tunnuslauseenaan lausetta "The Spirit of Australia", joka tarkoittaa suomennettuna 'Australian sielu' tai 'Australian henki'. Emoyhtiö Qantas on maalauttanut kaikkiin Australiaan rekisteröityihin koneisiin kyseisen sloganin, eli esimerkiksi QantasLinkin ja Jetstar Airwaysin koneisiin ei ole maalattu kyseistä slogania.
Qantas CityFlyer, joka yhdistää Australian tärkeimmät kaupungit, käyttää lausetta "Works for me".
Mainonta > Mediamainonta > "I Still Call Australia Home"

Qantas julkaisi elokuussa 2004 mainoskampanjan nimeltään "I Still Call Australia Home". Mainoskampanjaa esitettiin muun muassa televisiossa. Kampanjan kuvaukset aloitettiin lokakuussa 2003 ja ne kestivät lähes viisi kuukautta.
Mainonta > Mediamainonta > "The World Most Experienced Airline"

28. huhtikuuta 2008 Qantas esitteli uuden mainoskampanjansa, jolla korostettiin Qantasin yli 80 vuotta kestänyttä yhtäjaksoista toimintaa. Kampanjassa on mainittu myös Qantasin edelläkävijyys matkustusmukavuuden lisäämisessä (mm. maailman ensimmäinen business-luokka). Kampanja on nähty maailmanlaajuisesti muun muassa televisiossa, sanoma- ja aikakauslehdissä sekä tienvarsi- ja mainostauluissa.
Mainonta > Mediamainonta > "The Spirit of Tomorrow"

Qantas lanseerasi pitkän toimintaikänsä kunniaksi televisiosarjan "The Spirit of Tomorrow", joka nähtiin Australiassa. Sarjassa esiteltiin Qantasin lentäjiä, lentoemäntiä, muita työntekijöitä sekä laivastoa.
Kohteet > Afrikka

Etelä-Afrikka
Johannesburg (O. R. Tambon kansainvälinen lentoasema)
Kohteet > Aasia > Itä-Aasia

Japani
Tokio (Naritan kansainvälinen lentoasema)
Kiina
Hongkong (Hongkongin kansainvälinen lentoasema)
Shanghai (Pudongin kansainvälinen lentoasema)
Kohteet > Aasia > Etelä-Aasia

Intia
Mumbai (Chatrapati Shivajin kansainvälinen lentoasema)
Kohteet > Aasia > Kaakois-Aasia

Filippiinit
Manila (Ninoy Aquinon kansainvälinen lentoasema)
Indonesia
Jakarta (Soekarno-Hattan kansainvälinen lentoasema)
Singapore
Singapore (Changin lentoasema) Solmukohta
Thaimaa
Bangkok (Suvarnabhumin kansainvälinen lentoasema)
Kohteet > Eurooppa

Saksa
Frankfurt (Frankfurtin lentoasema)
Yhdistynyt kuningaskunta
Lontoo (Heathrow'n lentoasema)
Kohteet > Etelä-Amerikka

Argentiina
Buenos Aires (Ministro Pistarinin kansainvälinen lentoasema)
Kohteet > Oseania

Australia
Australian pääkaupunkiterritorio
Canberra (Canberran kansainvälinen lentoasema)
Etelä-Australia
Adelaide (Adelaiden lentoasema)
Melbourne (Melbournen lentoasema) Solmukohta
Länsi-Australia
Broome (Broomen lentoasema)
Kalgoorlie
Karratha
Perth (Perthin lentoasema)
Pohjoisterritorio
Alice Springs (Alice Springsin lentoasema)
Ayers Rock/Uluru (Ayers Rockin lentoasema)
Darwin (Darwinin kansainvälinen lentoasema)
Queensland
Brisbane (Brisbanen lentoasema)
Cairns (Cairnsin kansainvälinen lentoasema)
Mount Isa (Mount Isan lentoasema)
Townsville (Townsvillen lentoasema)
Tasmania
Hobart (Hobartin kansainvälinen lentoasema)
Uusi Etelä-Wales
Sydney (Sydneyn lentoasema) Solmukohta
Uusi-Kaledonia
Nouméa (La Tontouta International Airport)
Uusi-Seelanti
Auckland (Aucklandin lentoasema)
Christchurch (Christchurchin lentoasema)
Queenstown (Queenstownin kansainvälinen lentoasema)
Wellington (Wellingtonin kansainvälinen lentoasema)
Kohteet > Pohjois-Amerikka

Yhdysvallat
Honolulu (Honolulun kansainvälinen lentoasema)
Los Angeles (Los Angelesin kansainvälinen lentoasema)
New York (John F. Kennedyn kansainvälinen lentoasema)
San Francisco (San Franciscon kansainvälinen lentoasema)